Bredasdorpsuikerbos

Die bredasdorpsuikerbos (Protea obtusifolia) is 'n blomdraende struik wat aan die bekende Protea genus behoort. Die spesie is endemies aan die Wes-Kaap en kom vanaf Stanford tot Kaap Agulhas, Kaap Infanta en Stilbaai so ver as Kaap Vacca naby die Gouritsmond voor. Dit is deel van die strandveld- en fynbosbiome. Die plant groei regop, word 2 - 4 m hoog en blom van April tot September met die hoogtepunt van Junie tot Julie.

Die plant gaan dood nadat dit gebrand het maar die sade oorleef. Die saad word in 'n doppie geberg en deur die wind versprei. Die plant is eenslagtig. Bestuiwing vind plaas deur die werking van voëls. Die plant groei in kalksteen heuwels en vlaktes op hoogtes van 0 - 200 m. Dit is 'n tipiese kalksteenfynbosspesie wat kommersieel vir snyblomme geoes word.

Die boom se FSA-nommer is 94.https://www.treetags.co.za/national-list-of-indigenous-trees/ Dit staan ook as die suikerkansuikerbos bekend en in Engels as die Bredasdorp protea.

 Galery 

 Sien ook 
 Alfabetiese lys van Suid-Afrikaanse bome
 Lys van proteaspesies

 Bronnelys 
 PlantZAfrica
 Protea Atlas
 Biodiversityexplorer
 REDLIST Sanbi
 Plants of the World Online

 Verwysings 

 Eksterne skakels 

Kategorie:Protea
Kategorie:Bome van Afrika
Kategorie:Flora van Suid-Afrika
Kategorie:Endemiese plante van Suid-Afrika